ABASERIKALE ba poliisi basatu okuva mu kitongole kya poliisi eky'ebyobugagga eby'omutakka bayitiddwa mu kkooti beewozeeko olw'okulemwa okukola emirimu gyabwe.
Bano kuliko; Jesca Keigomba, Taban Chiriga ne Sulaiman Labu. Baludde nga beemulugunyizibwako okuleka abasimi ba zaabu okuyingira mu nkambi ya Kasiita mining company mu ggombolola ya Kalwana mu disitulikiti y'e Mubende.
Omwogezi wa poliisi mu Wamala region, Nobert Ochom yagambye nti, bagenda kunoonyereza ku bantu abagambibwa nti si bakozi ba kkampuni ezirina olukusa.